CELEX: 32013D0299
Language: da
Date: 2013-06-14 00:00:00
Title: 2013/299/EU, Euratom: Rådets afgørelse af 14. juni 2013 om fastsættelse af perioden for det ottende almindelige direkte valg af repræsentanterne i Europa-Parlamentet

21.6.2013   
            
            
               DA
            
            
               Den Europæiske Unions Tidende
            
            
               L 169/69
            
         
      RÅDETS AFGØRELSE
   
   af 14. juni 2013
   om fastsættelse af perioden for det ottende almindelige direkte valg af repræsentanterne i Europa-Parlamentet
   (2013/299/EU, Euratom)
   RÅDET FOR DEN EUROPÆISKE UNION HAR —
   under henvisning til akten af 20. september 1976 om almindelige direkte valg af repræsentanterne i Europa-Parlamentet (1), særlig artikel 11, stk. 2, andet afsnit,
   under henvisning til udtalelse fra Europa-Parlamentet (2), og
   ud fra følgende betragtninger:
   
               (1)
            
            
               Rådet fastsatte ved sin afgørelse 78/639/Euratom, EKSF, EØF af 25. juli 1978 om fastsættelse af perioden for det første almindelige direkte valg af repræsentanterne i Europa-Parlamentet (3) perioden for dette første valg til den 7. til 10. juni 1979.
            
         
               (2)
            
            
               Det viser sig at være umuligt at afholde det ottende valg i den tilsvarende periode i 2014.
            
         
               (3)
            
            
               Der bør derfor fastsættes en anden valgperiode —
            
         VEDTAGET DENNE AFGØRELSE:
   Artikel 1
   Den periode, der er omhandlet i artikel 10, stk. 1, i akten af 20. september 1976 om almindelige direkte valg af repræsentanterne i Europa-Parlamentet, fastsættes for det ottende valg til den 22. til 25. maj 2014.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Luxembourg, den 14. juni 2013.
      
         
            På Rådets vegne
         
         R. BRUTON
         
         
            Formand
         
      
   
   
      (1)  EFT L 278 af 8.10.1976, s. 5.
   
      (2)  Udtalelse af 21. maj 2013 (endnu ikke offentliggjort i EUT).
   
      (3)  EFT L 205 af 29.7.1978, s. 75.